HU
2022.12.12.
Az Európai Unió Hivatalos Lapja
C 472/25
A High Court (Írország) által 2021. december 9-én benyújtott előzetes döntéshozatal iránti kérelem – X kontra International Protection Appeals Tribunal, Minister for Justice and Equality, Ireland és Attorney General (C-756/21. sz. ügy) (2022/C 472/30) Az eljárás nyelve: angol A kérdést előterjesztő bíróság High Court
Az alapeljárás felei Felperes: X Alperesek: International Protection Appeals Tribunal, Minister for Justice and Equality, Ireland és Attorney General
Az előzetes döntéshozatalra előterjesztett kérdések 1) Olyan körülmények között, amikor a kiegészítő védelem iránti kérelem tekintetében az M. kontra Minister for Justice, Equality and Law Reform és társai (C-277/11) ítélet (1) 66. pontjában ismertetett együttműködési kötelezettség teljes mértékű megsértésére került sor, a kérelem elbírálását a Bizottság kontra Németország (C-137/14) ítélet (2) értelmében megfosztották-e a „hatékony érvényesülésétől”?
2) Amennyiben az A. kérdésre adott válasz igenlő, az együttműködési kötelezettség fent említett megsértése minden további nélkül feljogosítja-e a kérelmezőt arra, hogy a határozat hatályon kívül helyezését kérje?
3) Ha a B. kérdésre nemleges választ kell adni, akkor adott esetben kit terhel annak bizonyítása, hogy az elutasító határozat tartalma eltérő lett volna, ha a határozat kibocsátója megfelelően együttműködött volna?
4) A nemzetközi védelem iránti kérelemről szóló határozat észszerű időn belüli meghozatalának elmulasztása feljogosítja-e a kérelmezőt arra, hogy a határozat hatályon kívül helyezését kérje?
5) A valamely tagállamban alkalmazandó menekültügyi védelmi keretrendszer megváltoztatásának időigénye felmenti-e az adott tagállamot egy olyan nemzetközi védelmi rendszer működtetése alól, amelynek keretében az ilyen védelem iránti kérelemről szóló határozatot észszerű időn belül meghozták volna?
6) Amennyiben a védelemre vonatkozó határozat kibocsátója számára nem áll rendelkezésre elegendő bizonyíték a kérelmező mentális egészségi állapota tekintetében, azonban egyes bizonyítékok arra utalnak, hogy a kérelmező ilyen nehézségekkel küzdhet, a határozat e kibocsátója köteles-e az M. kontra Minister for Justice, Equality and Law Reform és társai ítéletben (C-277/11, 66. pont) említett együttműködési kötelezettség alapján vagy más módon a jogerős határozat meghozatala előtt további vizsgálatot folytatni, vagy más kötelezettséget teljesíteni?
7) Ha valamely tagállam eleget tesz a 2004/83/EK irányelv (3) 4. cikkének (1) bekezdése szerinti, a kérelem szempontjából jelentőséggel bíró bizonyítékok értékelésére vonatkozó kötelezettségének, megengedhető-e egy olyan hazugság miatt, amelyet a kérelmező az ezt követő első észszerűen rendelkezésre álló alkalommal megmagyarázott és visszavont, annak minden további vizsgálat nélküli megállapítása, hogy általánosságban nem állapítható meg a kérelmező szavahihetősége?
(1) (2) (3)
ECLI:EU:C:2012:744 ECLI:EU:C:2015:683 A harmadik országok állampolgárainak, illetve a hontalan személyeknek menekültként vagy a más okból nemzetközi védelemre jogosultként való elismerésének feltételeiről [helyesen: feltételeire] és az e státuszok tartalmára vonatkozó minimumszabályokról szóló, 2004.
április 29-i 2004/83/EK tanácsi irányelv (HL 2004.
L 304., 12. o.; magyar nyelvű különkiadás, 19. fejezet, 7. kötet, 96. o.).